
ADMINISTRACINIŲ BYLŲ TEISENOS ĮSTATYMO NR. VIII-1029 17, 20 IR 31 STRAIPSNIŲ PAKEITIMO 
ĮSTATYMAS

2017 m.		d. Nr.
Vilnius

1 straipsnis. 17 straipsnio pakeitimas
Pakeisti 17 straipsnio 1 dalies 5 punktą ir jį išdėstyti taip:
„5) tarnybinių ginčų, kai viena ginčo šalis yra valstybės tarnautojas ar pareigūnas, taip pat ginčų, kylančių iš materialinės atsakomybės taikymo ir regreso (atgręžtinio reikalavimo) teisės įgyvendinimo pagal Lietuvos Respublikos valstybės tarnybos įstatymą;“.

2 straipsnis. 20 straipsnio pakeitimas
Pakeisti 20 straipsnio 2 dalies 5 punktą ir jį išdėstyti taip:
„5) dėl tarnybinių ginčų, kai viena ginčo šalis yra valstybės tarnautojas ar pareigūnas, taip pat ginčų, kylančių iš materialinės atsakomybės taikymo ir regreso (atgręžtinio reikalavimo) teisės įgyvendinimo pagal Valstybės tarnybos įstatymą;“.

3 straipsnis. 31 straipsnio pakeitimas
Pakeisti 31 straipsnio 2 dalį ir ją išdėstyti taip:
„2. Bylose dėl žalos, atsiradusios dėl viešojo administravimo subjektų neteisėtų veiksmų, atlyginimo, bylose dėl pensijų skyrimo ar atsisakymo jas skirti, taip pat bylose dėl neįgaliųjų teisių gynimo, pareiškėjo pasirinkimu skundas (prašymas) administraciniam teismui gali būti paduodamas pagal šio straipsnio 1 dalyje nustatytas taisykles arba pagal pareiškėjo gyvenamąją (buveinės) vietą. Tarnybiniuose ginčuose, taip pat ginčuose, kylančiuose iš materialinės atsakomybės taikymo ir regreso (atgręžtinio reikalavimo) teisės įgyvendinimo pagal Valstybės tarnybos įstatymą, pareiškėjo pasirinkimu skundas (prašymas) gali būti paduodamas pagal šio straipsnio 1 dalyje nustatytas taisykles arba pagal vietą, kurioje tarnyba yra atliekama, buvo atliekama ar turėjo būti atliekama.“

4 straipsnis. Įstatymo taikymas
Bylų, pradėtų nagrinėti iki šio įstatymo įsigaliojimo, procesas vyksta iki šio įstatymo įsigaliojimo galiojusia tvarka.


Skelbiu šį Lietuvos Respublikos Seimo priimtą įstatymą.

